./data/phi0914/phi00126/phi0914.phi00126.perseus-lat2.xml
multae stationes pavore atque fuga  desertae sunt relictique muri, cum qua cuique erat proximum       desiluissent  quod ubi  egressus  Scipio in tumulum quem Mercuri vocant  animadvertit  multis partibus nudata defensoribus moenia  esse, omnis e castris       excitos ire ad oppugnandam urbem et ferre scalas iubet  ipse trium prae se iuvenum validorum scutis oppositis—ingens enim iam       vis omnis generis telorum e inuris volabat—ad urbem succedit, hortatur, imperat       quae in rem sunt,  quodque plurimumplurumum ad accendendos militum animos intererat, testis spectatorque virtutis       atque ignaviae cuiusque adest  Itaque in volnera ac tela ruunt, neque illos muri neque       superstantes armati arcere queunt quin certatim ascendant  et ab navibus eodem tempore ea quae mari adluitur pars urbis       oppugnari coepta est  ceterum tumultus inde maior quam vis adhiberi       poterat  dum adplicant, dum raptim  exponunt scalas militesque, dum qua cuique proximum est in terram       evadere properant  ipsa festinatione et certamine alii alios inpediunt